Na temelju članka 31. stavka 2. Zakona o lokalnoj i područnoj (regionalnoj) samoupravi („Narodne novine“ broj [33/01](http://www.zakon.hr/cms.htm?id=260)., [60/01](http://www.zakon.hr/cms.htm?id=261)., [129/05](http://www.zakon.hr/cms.htm?id=262)., [109/07](http://www.zakon.hr/cms.htm?id=263)., [125/08](http://www.zakon.hr/cms.htm?id=264)., [36/09](http://www.zakon.hr/cms.htm?id=265)., [150/11](http://www.zakon.hr/cms.htm?id=267)., [144/12](http://www.zakon.hr/cms.htm?id=268)., [19/13](http://www.zakon.hr/cms.htm?id=285).- pročišćeni tekst, 137/15.- ispravak, 123/17., 98/19. i 144/20.) i članaka 42. i 51. Statuta Koprivničko-križevačke županije ("Službeni glasnik Koprivničko-križevačke županije" broj 7/13., 14/13., 9/15., 11/15. - pročišćeni tekst, 2/18., 3/18. – pročišćeni tekst, 4/20. i 25/20.) Županijska skupština Koprivničko-križevačke županije na 24. sjednici održanoj 25. veljače 2021. donijela je

**ODLUKU**

**o izmjenama Odluke o naknadama predsjedniku, potpredsjednicima**

**i članovima Županijske skupštine Koprivničko-križevačke županije**

**i njezinih radnih tijela**

Članak 1.

U Odluci o naknadama predsjedniku, potpredsjednicima i članovima Županijske skupštine Koprivničko-križevačke županije i njezinih radnih tijela („Službeni glasnik Koprivničko-križevačke županije“ broj 11/14., 2/19. i 9/20.) članak 4. mijenja se i glasi:

„ Predsjedniku i potpredsjednicima Županijske skupštine pripada naknada za obavljanje dužnosti u Županijskoj skupštini i izvršavanje ostalih obveza propisanih općim aktom.

Predsjedniku Županijske skupštine pripada naknada u neto iznosu od 1.750,00 kuna mjesečno s pripadajućim porezima i doprinosima.

Potpredsjedniku Županijske skupštine pripada naknada u neto iznosu od 1.500,00 kuna mjesečno s pripadajućim porezima i doprinosima.

Predsjednik i potpredsjednici Županijske skupštine nemaju pravo na naknadu utvrđenu člankom 5. stavkom 1. ove Odluke, kao ni na naknadu za rad u radnim tijelima Županijske skupštine.“.

Članak 2.

U članku 5. stavak 6. briše se.

Dosadašnji stavak 7. postaje stavak 6.

U dosadašnjem stavku 8. koji postaje stavak 7. riječi: „iz stavaka 2., 3., 4., i 6.“ zamjenjuju se riječima: iz stavaka „2., 3. i 4.“.

U dosadašnjem stavku 9. koji postaje stavak 8. brojka: „8.“ zamjenjuju se brojkom „7.“, a iza riječi: „drugog tijela“ briše se zarez i riječi: odnosno u slučaju iz stavka 6. ovog članka na žiro račun predsjednika i potpredsjednika Županijske skupštine“.

Članak 3.

Ova Odluka objavit će se u „Službenom glasniku Koprivničko-križevačke županije“, a stupa na snagu na dan stupanja na snagu odluke o raspisivanju prvih sljedećih redovnih lokalnih izbora za članove predstavničkih tijela jedinica lokalne i područne (regionalne) samouprave te općinske načelnike, gradonačelnike i župane.

**ŽUPANIJSKA SKUPŠTINA**

**KOPRIVNIČKO-KRIŽEVAČKE ŽUPANIJE**

KLASA: 021-01/21-01/2

URBROJ: 2137/1-02/03-21-2 PREDSJEDNIK

Koprivnica, 25. veljače 2021. Željko Pintar, v.r.